Publication: Magyar Közlöny
Issue: MK-1998-37 (Year: 1998, Number: 37)
Era: 1990-2004
Section: a 83/1998. (V. 6.) Korm. rendelethez
Paragraph Index: 5

a 83/1998. (V. 6.) Korm. rendelethez A Biztonsági Tanács 1160(1998) számú határozata Elismeréssel véve tudomásul Franciaország, Németország, Olaszország, az Oroszországi Föderáció, Nagy-Britannia és Észak-Írország Egyesült Királyság, valamint az Egyesült Államok (a Kontakt Csoport) külügyminisztereinek 1998. március 9-i és 25-i nyilatkozatait (S/1998/223 és S/1998/272), ideértve a Jugoszláv Szövetségi Köztársaságra, beleértve Koszovót, vonatkozó átfogó fegyverembargóról szóló javaslatot, üdvözölve az Európai Biztonsági és Együttműködési Szervezet (EBESZ) Állandó Tanácsa Rendkívüli Ülésének 1998. március 11-i határozatát (S/1998/246), elítélve a túlzott erő alkalmazását a szerb rendőri szervek által a polgári lakossággal és a békés tüntetőkkel szemben csakúgy, mint minden terrorista cselekményt a Koszovói Felszabadítási Hadsereg, vagy bármely más csoport, vagy személy által, valamint a Koszovóban történő terrorista tevékenységnek mindenféle kívülről történő támogatását, beleértve a finanszírozást, felfegyverzést és kiképzést, tudomásul véve a Szerb Köztársaság elnökének 1998. március 18-i nyilatkozatát a politikai folyamatról Koszovóban és Metohijában (S/1998/250), tudomásul véve továbbá a koszovói albán közösség vezető képviselőinek egyértelmű elkötelezettségét az erőszakmentességre vonatkozóan, megjegyezve, hogy történt bizonyos előrehaladás a Kontakt Csoport 1998. március 9-i nyilatkozatában megjelölt intézkedések végrehajtásában, ugyanakkor hangsúlyozva, további előrehaladásra van szükség, megerősítve a tagállamok elkötelezettségét a Jugoszláv Szövetségi Köztársaság szuverenitása és területi épsége iránt, az Egyesült Nemzetek Alapokmányának VII. fejezete alapján eljárva:

Source: https://magyarkozlony.hu/hivatalos-lapok/3ea9434d87a9a4aa0614495509162152f803c1ae/dokumentumok/5ccf4cbe1383db53b5d1b0d46e00d25feaff451f/letoltes